Великый Бычков

Великый Бычков (до року 1944 — Великый Бочков), укр. Великий Бичків, мад. Nagybocskó, рум. Bocicoiu Mare — мѣстечко в Раховском районѣ Закарпатской области Украины. Статус мѣстечка, тогды укр. «селище мѣстского типа», достало в року 1947. Административа Мѣстна администрацияукр. Великобичківська селищна рада 90615, Закарпатська обл., Рахівський р-н, смт. Великий Бичків, вул. Грушевського, 108 тел. 03132-33238 Староста: Божук Йосип Михайлович Од року 2020 створена Великобычковска громада, до котрой (окрем Великого Бычкова) входять мѣстечко Кобылецка Поляна и ещи 7 сел. Полога Лежить на правом березѣ Тисы, оддалене о 35 км од районного центра Рахова, и о 12 км од желѣзничной штации Солотвина (желѣзниця в том одсѣку ходить по румынском боку). На противном, лѣвом березѣ Тисы, котрый належить Румынии, простер ся румынскый Великый Бочков, рум. Bocicoiu Mare, котрый в минулости называв ся Нѣмецкый Бочков, мад. Németbocskó. Правобережна украинска часть в минулости ся дѣлила на Великый и Малый Бочков История Перва упоминка датована роком 1373 под назвов Bochkou. В року 1720 на рѣцѣ Шопурка зачала фунговати пила, найвекша в Подкарпатю. В року 1868 отворила ся швайчарско-мадярска хемична фабрика (од року 1896 фирма Клотилда), котра достала на 50 рокы лицензию на выхоснованя лѣса и выробляла яко перва в цѣлой Австро-Мадярщинѣ путьом сухой дестилации дерева оцет, деревне угля, иншу продукцию. В року 1897 ту мали роботу 420, в року 1900 — 574 роботникы. Продукция ишла на експорт до штатох Европы, до Галичины, Буковины и России, прото в року 1887 желѣзниця была продовжена за Зимирскый просмык на сѣверну сторону Карпат. В року 1910 Великый Бочков мав 5955 обывательох, меджи нима были 3078 Русины, 1646 Мадяре и 1177 Нѣмцѣ. По Первой свѣтовой войнѣ ту наростать роботницкый рух. В чехословацкой добѣ В. Бочков ставать ся едным з найвекшых револучных и културницкых центрох Подкарпатской Руси. В децембрѣ 1933 в Бочковѣ учитель мѣстной горожанкы Ю. А. Шерегий основав театер Нова сцена — первый украинскый професионалный театер Подкарпаткой Руси. В року 1930 штатистика евидуе в Бочковѣ 6707 обывательох: 4363 Русины, 1253 Евреи, 571 Мадяр, 272 Чехы и Словаци, 30 Нѣмцѣ, 10 — иншы, 208 — чужоземцѣ. Школы: мѣшана горожанка (7 клас, русинска и чешска); русинска народна (6 кл.); чешска народна (5 кл.), русинска народна (5 кл. в приселку Малый Бочков). Штатны уряды: нотарскый, жандарскый, пошта-телеграф-телефон, даньовый, цолный, лѣсозаготовный. В добѣ УССР на базѣ Клотилды створеный Великобычковскый лѣсохимкомбинат, котрый значно модернизовав и росширив продукцию, а тыж занимав ся высаджованьом лѣса. В той добѣ выбудовали 1270 новы будинкы, отворены болниця, породницке оддѣлѣня, поликлиника: середня школа, середня интернатна школа, културный дом (1964). В року 2004 в Бычковѣ основаный женскый грекокатолицкый монастырь. Етимология назвы Украинизована назва Bičkiv Velký зафиксована аж под роком 1925. Исторична и официална назва Великый Бочков была «украинизована» новов владов в року 1944 на Великий Бичків. Авторитетный слависта Иштван Кньежа поважовав, же Bočkov — присвойна форма од властного имени Boček. Подля людовой етимологии, назва Бочков може походити од славянского апелатива *bъčьka 'бочка' зато, бо там правили великы бочкы, в котрых ся вывозила соль из Солотвина. Вызнамны родаци Теодор Ромжа (*1911 – †1947), епископ [[Мукачовской грекокатолицкой епархии]]. Жерела и одказы Sebestyén Zsolt: Máramaros megye helységneveinek etimológiai szótára. Bessenyei könyvkiadó. Nyíregyháza, 2012. ISBN 978-615-5097-53-9 Доступно онлайн A történelmi Magyarország atlasza és adattára 1914 ISBN 963 85683 3 X Доступно онлайн мад. Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. ISBN 978-966-671-374-5 укр. Тронько П. и др. (ред.) Історія міст і сіл України. Том 7. Закарпатська область. К. 1969.Доступно онлайн укр. Федака Сергій. Населені пункти і райони Закарпаття. Історично-географічний довідник. "Ліра". Ужгород, 2014. ISBN 978-617-596-158-2 Доступно онлайн укр. Інформер: Великий Бичків. https://weather.in.ua/ua/zakarpatskaja/2867. [перевірено 2020-11-17]. укр. Й. М. Луцак (2005). Великий Бичків. Енциклопедія сучасної України. http://esu.com.ua/search_articles.php?id=32727. [перевірено 2020-11-17]. укр. Референции